افغانستان میں دہشت گردانہ دھماکہ دسیوں جان بحق و زخمی

افغانستان کے شہر جلال آباد کے مختلف مقامات پر ہونے والے تین دھماکوں میں ۵ افراد ہلاک جبکہ ۲۷ زخمی ہوگئے ہیں۔

خبر کا کوڈ: ۴۲۴۶۸۱

تاریخ: ۲۵ بهمن ۲۰۱۶ - ۲۲:۰۰

رسا نیوز ایجنسی کی رپورٹ کے مطابق افغانستان کے شہر جلال آباد کے مختلف مقامات پر ہونے والے تین دھماکوں میں ۵ افراد ہلاک جبکہ ۲۷ زخمی ہوگئے ہیں۔

افغانستان کے صوبے ننگر ہار کے شہر جلال آباد میں پہلا دھماکہ سینئر جیل آفیشل کے گھر کے سامنے سڑک پر نصب بم سے کیا گیا جس میں سینئرجیل آفیشل عبدالحاکم سمیت ایک بچہ ہلاک اور ۶ افراد زخمی ہوگئے ہیں۔

دوسرا دھماکہ فائر بریگیڈ آفس کے سامنے ہوا جس میں 3 افرادہلاک جبکہ ۲۱ زخمی ہوئے۔ تیسرا دھماکہ دوبارہ سینئر جیل آفیسر کی رہائش گاہ کے باہر کیا گیا تاہم اس دھماکے میں کوئی جانی نقصان نہیں ہوا۔

مشرقی افغانستان کے صوبے ننگرہار کے شہر جلال آباد میں کئی بم دھماکوں میں کم از کم چھ افراد ہلاک اور بارہ دیگر زخمی ہو گئے۔

پریس ٹی وی کی رپورٹ کے مطابق مشرقی افغانستان کے گورنر کے ترجمان عطاء اللہ خوگیانی نے کہا ہے کہ یہ دھماکے جمعہ کو اس شہر کے مختلف علاقوں میں کئے گئے ہیں۔

انہوں نے کہا کہ اب تک کسی شخص یا گروہ نے ان دھماکوں کی ذمہ داری قبول نہیں کی ہے۔ واضح رہے کہ امریکہ کے ڈرون طیاروں نے بھی ایک ہفتہ قبل صوبہ ننگرھار کے کوت ضلع کے علاقے لاغلجوی پر بمباری کی تھی جس کے نتیجے میں سات افراد ہلاک ہوگئے تھے۔

گذشتہ مہینوں کے دوران مشرقی افغانستان کا صوبہ  ننگرہار، دہشت گردانہ کاروائیوں کا مرکز رہا ہے۔ یہ صوبہ افغانستان کا نا امن علاقہ ہے کہ جس میں داعش اور طالبان کے حملوں میں اب تک سیکڑوں فوجی اور عام شہری مارے جا چکے ہیں۔ /۹۸۹/ف۹۴۰/